ᱡᱚᱜᱚᱱᱱᱟᱛᱷ ᱠᱤᱥᱚᱨ ᱠᱚᱞᱮᱡᱽ

ᱡᱮ. ᱠᱮ‌. ᱠᱚᱞᱮᱡᱽ, ᱡᱟᱦᱟᱸ ᱨᱮᱭᱟᱜ ᱯᱩᱨᱟᱹ ᱧᱩᱛᱩᱢ ᱫᱚ ᱡᱚᱜᱚᱱᱱᱟᱛᱷ ᱠᱤᱥᱚᱨ ᱠᱚᱞᱮᱡᱽ, ᱱᱚᱣᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱮ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱫᱚ ᱑᱙᱔᱘ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ᱾ ᱡᱮ. ᱠᱮ. ᱠᱚᱞᱮᱡᱽ ᱫᱚ ᱥᱤᱫᱚ ᱠᱟᱹᱱᱦᱩ ᱵᱤᱨᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ ᱟᱨ ᱱᱚᱸᱰᱮ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱟᱨ ᱱᱟᱜᱟᱢ, ᱤᱝᱞᱤᱥ ᱟᱨ ᱮᱞᱠᱷᱟ ᱥᱟᱬᱮᱥ ᱥᱟᱛᱟᱢ ᱠᱚ ᱪᱮᱛᱟᱱ ᱨᱮ ᱯᱳᱥᱴ ᱜᱨᱮᱡᱩᱭᱮᱴ ᱪᱟᱞ ᱦᱩᱭᱩᱜ ᱠᱟᱱᱟ᱾

ᱱᱟᱜᱟᱢ
᱑᱙᱔᱘ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱡᱚᱜᱚᱱᱱᱟᱛᱷ ᱠᱤᱥᱚᱨ ᱠᱚᱞᱮᱡᱽ ᱫᱚ ᱯᱟᱴᱱᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱤᱫ ᱵᱮᱼᱥᱚᱨᱠᱟᱨᱤ ᱠᱚᱞᱮᱡᱽ ᱞᱮᱠᱟᱛᱮ ᱮᱛᱚᱦᱚᱵ ᱞᱮᱱᱟ᱾ ᱱᱚᱣᱟ ᱫᱚ ᱩᱱᱚᱠᱛᱚ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱢᱟᱱᱵᱷᱩᱢ ᱦᱚᱱᱚᱛ, ᱱᱤᱛ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱯᱩᱭᱞᱩ ᱠᱚᱞᱮᱡᱽ ᱠᱟᱱᱟ᱾ ᱠᱟᱥᱤᱯᱩᱨ ᱨᱟᱡᱽ ᱨᱮᱱ ᱥᱨᱤ ᱡᱚᱜᱚᱱᱱᱟᱛᱷ ᱠᱤᱥᱚᱨ ᱞᱟᱞ ᱥᱤᱝ ᱨᱮᱱ ᱪᱷᱟᱹᱰᱣᱤ ᱜᱳᱠᱩᱠ ᱠᱩᱢᱟᱨᱤ ᱫᱮᱵᱤ ᱱᱚᱣᱟ ᱠᱚᱞᱮᱡᱽ ᱛᱷᱟᱯᱚᱱ ᱞᱟᱹᱜᱤᱫ ᱢᱤᱫ ᱞᱟᱠᱷ ᱴᱟᱠᱟ ᱠᱟᱹᱣᱰᱤ ᱮ ᱫᱟᱱ ᱞᱮᱫᱟ᱾ ᱩᱱᱚᱠᱛᱚ ᱨᱮᱱ ᱧᱩᱛᱩᱢᱟᱱ ᱵᱮᱯᱟᱨᱤᱭᱟᱹ ᱥᱚᱝᱠᱚᱨᱞᱟᱞ ᱥᱤᱝᱜᱷᱟᱱᱤᱭᱟ ᱦᱚᱸ ᱠᱚᱞᱮᱡᱽ ᱛᱷᱟᱯᱚᱱ ᱞᱟᱹᱜᱤᱫ ᱜᱮᱞ ᱛᱩᱨᱩᱭ ᱥᱟᱥᱟᱭ (ᱦᱟᱡᱟᱨ) ᱴᱟᱠᱟ ᱮ ᱪᱟᱱ ᱞᱮᱫᱟ᱾ ᱠᱚᱞᱮᱡᱽ ᱫᱚ ᱡᱚᱜᱚᱱᱱᱟᱛᱷ ᱠᱤᱥᱚᱨ ᱫᱮᱣ ᱟᱜ ᱧᱩᱛᱩᱢ ᱛᱮ ᱫᱚᱦᱚ ᱦᱩᱭᱟᱠᱟᱱᱟ, ᱟᱨ ᱱᱚᱣᱟ ᱫᱚ ᱟᱭ.ᱮᱥ ᱠᱳᱨᱥ ᱨᱮᱱ ᱑᱐᱙ ᱯᱟᱹᱴᱷᱩᱣᱟᱹ ᱠᱚ ᱛᱩᱞᱩᱪ ᱪᱟᱹᱞᱩ ᱟᱠᱟᱱᱟ᱾ ᱑᱙᱕᱖ ᱥᱮᱨᱢᱟ ᱨᱮ ᱡᱚᱠᱷᱚᱱ ᱢᱟᱱᱵᱷᱩᱢ ᱦᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱮᱞᱮᱫ ᱮᱱᱟ ᱟᱨ ᱯᱩᱨᱩᱞᱤᱭᱟᱹ ᱧᱩᱢ ᱩᱪᱟᱹᱲᱮᱱᱟ, ᱩᱱᱚᱠᱛᱚ ᱱᱚᱣᱟ ᱠᱚᱞᱮᱡᱽ ᱫᱚ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱩᱢᱩᱞ ᱨᱮ ᱦᱮᱡᱽ ᱮᱱᱟ᱾ ᱛᱟᱭᱚᱢ ᱛᱮ ᱑᱙᱖᱒ ᱥᱮᱨᱢᱟ ᱨᱮ ᱱᱚᱣᱟ ᱠᱚᱞᱮᱡᱽ ᱫᱚ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱮᱱᱟ᱾ ᱑᱙᱖᱓ ᱥᱮᱨᱢᱟ  ᱠᱷᱚᱱ ᱱᱚᱣᱟ ᱠᱚᱞᱮᱡᱽ ᱫᱚ ᱯᱚᱪᱷᱤᱢ ᱵᱟᱝᱞᱟ ᱥᱚᱨᱠᱟᱨᱟᱜ ᱜᱚᱲᱚ ᱠᱚᱞᱮᱡᱽ ᱞᱮᱠᱟᱛᱮ ᱢᱟᱹᱱ ᱟᱠᱟᱱᱟ᱾ ᱒᱐᱑᱐ ᱥᱮᱨᱢᱟ ᱨᱮ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱡᱚᱯᱲᱟᱣ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱤᱫᱚ ᱠᱟᱹᱱᱦᱩ ᱵᱤᱨᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱫᱚᱦᱚ ᱩᱪᱟᱹᱲ ᱦᱩᱭᱟᱠᱟᱱᱟ᱾

ᱵᱤᱵᱷᱟᱜᱽ
ᱥᱟᱬᱮᱥ
ᱯᱷᱤᱡᱤᱠᱥ
ᱮᱞᱠᱷᱟ ᱥᱟᱬᱮᱥ
ᱡᱤᱭᱳᱞᱚᱡᱤ
ᱠᱮᱢᱤᱥᱴᱨᱤ
ᱠᱚᱢᱯᱤᱭᱩᱴᱟᱨ ᱥᱟᱬᱮᱥ
ᱵᱚᱴᱟᱱᱤ
ᱡᱩᱞᱚᱡᱤ
ᱢᱟᱭᱠᱨᱳᱵᱟᱭᱚᱞᱚᱡᱤ

ᱟᱨᱴᱥ ᱟᱨ ᱵᱮᱯᱟᱨ
ᱵᱮᱯᱟᱨ
ᱮᱠᱟᱭᱩᱱᱴᱮᱱᱥᱤ
ᱥᱟᱱᱛᱟᱲᱤ
ᱤᱝᱞᱤᱥ
ᱱᱟᱜᱟᱢ
ᱚᱛᱱᱚᱜ
ᱠᱟᱹᱣᱰᱤᱭᱟᱹᱨᱤ
ᱥᱚᱸᱥᱠᱨᱤᱛ
ᱨᱟᱡᱽᱟᱹᱨᱤ ᱥᱟᱬᱮᱥ
ᱧᱮᱱᱮᱞ (ᱯᱷᱤᱞᱚᱡᱚᱯᱤ)
ᱮᱰᱩᱠᱮᱥᱚᱱ
ᱦᱤᱱᱫᱤ
ᱵᱟᱝᱞᱟ
ᱩᱨᱫᱩ
ᱥᱴᱮᱴᱟᱥᱴᱤᱠ
ᱥᱮᱨᱮᱧ
ᱯᱷᱤᱡᱤᱠᱟᱞ ᱮᱰᱩᱠᱮᱥᱚᱱ

ᱮᱱ.ᱥᱤ.ᱥᱤ ᱟᱨ ᱮᱱ.ᱮᱥ.ᱮᱥ

ᱢᱟᱹᱱ ᱧᱟᱢ
ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱢᱟᱹᱱ ᱮᱢ ᱢᱮᱱᱟᱜᱼᱟ᱾Colleges in West Bengal, University Grants Commission  ᱱᱚᱣᱟ ᱫᱚ ᱒᱐᱐᱕ ᱥᱮᱨᱢᱟ ᱨᱮ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ ᱢᱟᱹᱱ ᱟᱠᱟᱱ ᱛᱟᱦᱮᱸᱱᱟ, ᱟᱨ B+ ᱜᱽᱨᱮᱰ ᱪᱟᱞ ᱦᱩᱭ ᱞᱮᱱᱟ᱾ ᱒᱐᱑᱐ ᱥᱟᱞ ᱨᱮ UGC ᱦᱚᱛᱮᱛᱮ ᱱᱚᱣᱟ ᱠᱚᱞᱮᱡᱽ ᱫᱚ "ᱠᱚᱞᱮᱡᱽ ᱣᱤᱛᱷ ᱯᱚᱴᱮᱱᱥᱤᱭᱟᱞ ᱮᱠᱥᱮᱞᱮᱱᱥ" (CPE) ᱞᱮᱠᱟᱛᱮ ᱢᱟᱹᱱ ᱮ ᱧᱟᱢ ᱞᱮᱫᱟ ᱾

 ᱦᱚᱥᱴᱮᱞ 
ᱡᱮ. ᱠᱮ. ᱠᱚᱞᱮᱡᱽ ᱥᱟᱶ ᱯᱩᱱᱭᱟᱹ ᱦᱚᱥᱴᱮᱞ (ᱵᱟᱥᱟ ᱚᱲᱟᱜ) ᱡᱚᱲᱟᱣ ᱢᱮᱱᱟᱜᱼᱟ, ᱯᱮᱭᱟ ᱫᱚ ᱠᱚᱲᱟ ᱜᱤᱫᱽᱨᱟᱹ ᱞᱟᱹᱜᱤᱫ ᱟᱨ ᱢᱤᱫᱴᱟᱹᱝ ᱫᱚ ᱠᱩᱲᱤ ᱜᱤᱫᱽᱨᱟᱹ ᱞᱟᱹᱜᱤᱫ᱾ ᱠᱚᱲᱟ ᱜᱤᱫᱽᱨᱟᱹ ᱞᱟᱹᱜᱤᱫ ᱴᱷᱚᱠᱠᱚᱨ-ᱵᱟᱯᱯᱟ ᱦᱚᱥᱴᱮᱞ ᱫᱚ ᱡᱚᱛᱚ ᱠᱷᱚᱱ ᱢᱟᱨᱮᱭᱟᱜ ᱠᱟᱱᱟ, ᱤᱱᱟᱹ ᱛᱟᱭᱚᱢ ᱠᱚᱲᱟ ᱜᱤᱫᱽᱨᱟᱹ ᱞᱟᱹᱜᱤᱫ CRRM ᱦᱚᱥᱴᱮᱞ, ᱛᱟᱞᱢᱟ (Central) SC ᱦᱚᱥᱴᱮᱞ ᱟᱨ ᱠᱩᱲᱤ ᱜᱤᱫᱽᱨᱟᱹ ᱞᱟᱹᱜᱤᱫ ᱜᱚᱠᱩᱞ ᱠᱩᱢᱟᱨᱤ ᱫᱮᱵᱤ ᱦᱚᱥᱴᱮᱞ ᱢᱮᱱᱟᱜᱼᱟ᱾

ᱵᱟᱨᱦᱮ ᱡᱚᱱᱚᱲ
ᱡᱮ. ᱠᱮ. ᱠᱚᱞᱮᱡᱽ
ᱥᱤᱫᱚ ᱠᱟᱹᱱᱦᱩ ᱵᱤᱨᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ 
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ
ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ

ᱥᱟᱹᱠᱷᱭᱟᱹᱛ

ᱛᱷᱚᱠ: ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ
ᱛᱷᱚᱠ: ᱥᱤᱫᱚ ᱠᱟᱹᱱᱦᱩ ᱵᱤᱨᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ